Domstolens kendelse (Fjerde Afdeling) af 10. marts 2020 –SATA International
(Sag C-766/19) (1)
»Præjudiciel forelæggelse – artikel 53, stk. 2, i Domstolens procesreglement – åbenbart afvisningsgrundlag – luftfart – forordning (EF) nr. 261/2004 – artikel 5, stk. 3 – kompensation til passagerer ved boardingafvisning og ved aflysning eller lange forsinkelser – rækkevidde – fritagelse for forpligtelsen til at betale kompensation – begrebet »usædvanlige omstændigheder« – omfattende skade i en lufthavns system for påfyldning af brændstof«
Præjudicielle spørgsmål – formaliteten – spørgsmål forelagt uden tilstrækkelige præciseringer med hensyn til den faktiske og retlige sammenhæng og om grundene til, at en besvarelse af de præjudicielle spørgsmål er nødvendig – spørgsmål forelagt i en sammenhæng, der udelukker et hensigtsmæssigt svar – åbenbart afvisningsgrundlag
(Art. 267 TEUF; statutten for Domstolen, art. 23; Domstolens procesreglement, art. 53, stk. 2, og art. 94)
(jf. præmis 14-23 og konkl.)
Konklusion
Anmodningen om præjudiciel afgørelse, der er indgivet af Tribunal Judicial da Comarca dos Açores (ret i første instans, Azorerne, Portugal) ved afgørelse af 8. juli 2019, afvises.
1 EUT C 19 af 20.1.2020.